**Jukka Pekka Asikainen** (s. 8. lokakuuta 1971 Oulu) on suomalainen filosofian tohtori ja teologian tohtori, joka on tutkimuksissaan perehtynyt johtamisen teemoihin. Asikainen on toiminut vuodesta 2019 alkaen Oulun evankelis-luterilaisen seurakuntayhtymän yhtymäjohtajan virassa. Hän on myös Suomen evankelis-luterilaisen kirkon pappi. Asikainen nimitettiin kenttäpiispan viiden vuoden määräaikaiseen virkaan 1.6.2023 alkaen.

Henkilöhistoria
---------------

Asikainen syntyi Katri ja Pentti Asikaisen perheeseen. Isän menetystä lukioiässä hän on luonnehtinut elämän suuntaan merkittävästi vaikuttaneeksi tapahtumaksi. Asikainen kirjoitti ylioppilaaksi Oulun Kastellin lukiosta vuonna 1990. Varusmiespalveluksen hän suoritti 1990-1991 ja hän on sotilasarvoltaan reservin majuri.

Asikainen opiskeli Helsingin yliopiston teologisessa tiedekunnassa ja valmistui teologian maisteriksi vuonna 1997 suorittaen kirkollisen pätevyyden lisäksi uskonnon ja psykologian aineenopettaja-opinnot Helsingin yliopiston kasvatustieteellisessä tiedekunnassa ja psykologian opinnot Helsingin yliopiston humanistisessa tiedekunnassa.

Asikainen on suorittanut filosofian tohtorin tutkinnon vuonna 2010 Lapin yliopiston kasvatustieteiden tiedekunnassa. Hänen kirkon johtamiskoulutusta arvioiva väitöskirjansa kuvasi opiskelijoiden ammatillista kasvuprosessia kirkkoherran johtamistehtävään.

Teologian tohtoriksi Asikainen väitteli Helsingin yliopiston teologisessa tiedekunnassa marraskuussa 2020. Toisen väitöstutkimuksen teemana oli pastoraalinen johtaminen. Pastoraalisella johtamisella hän tarkoittaa johtamistehtävää kirkollisessa kontekstissa. Pastoraalista johtamista hän on verrannut puolustusvoimien sotilasjohtamiseen, oppilaitoksen pedagogiseen johtamiseen, terveydenhuollon lääketieteelliseen johtamiseen sekä oikeuslaitoksen lainkäytön johtamiseen. Kaikilla näillä on oma ammatillinen ja johtamisen eettinen perusta, mutta eri alojen johtamista yhdistää johtamisen yleiset lainalaisuudet.

Työura ja luottamustehtävät
---------------------------

Asikainen on aiemmin työskennellyt aineenopettajana, Oulun hiippakunnan tuomiokapitulin notaarina ja kasvatuksen hiippakuntasihteerinä, Kirkkohallituksen apulaisjohtajana, kirkkoherrana sekä Oulun Diakonissalaitoksen diakoniajohtajana.

Asikainen on toiminut monissa yhteiskunnallisissa ja kirkollisissa työryhmissä ja luottamustehtävissä. Hän on toiminut muun muassa Sauli Niinistön ja Hjallis Harkimon perustamassa Tukikummit-säätiössä asiamiehenä 2013-2019, Suomen evankelis-luterilaisen kirkon kasvatus- ja perheasioiden neuvottelukunnan jäsenenä 2020-, Kirkkopalvelut ry:n valtuuston jäsenenä 2017- sekä Eurodiaconia AGM-edustajana 2016-2019. 

Hän oli valmistelemassa Minna-Maaria ja Juha Sipilä -säätiön kanssa Pohjoisen akordirahaston perustamista ylivelkaantuneiden perheiden auttamiseksi vuonna 2001 ja toimi alkuvuosina rahaston neuvottelukunnan jäsenenä.] Asikainen oli muun muassa Sisäasiainministeriön työryhmän jäsenenä selvittämässä viranomaisyhteistyötä ja perhesurmien ehkäisemistä. Hän on toiminut alueellisissa ja maakunnallisissa työryhmissä lasten, nuorten ja perheiden hyvinvoinnin edistämiseksi.

Asikainen on edistänyt Oulujoen pyhiinvaellusreitin rakentamista Oulusta Vaalaan. Lisäksi Oulussa on käynnistetty Sankarihautojen tarinat -hanke sotaveteraanisukupolven perinnön ja sankarivainajien historian siirtämiseksi nykypolvelle. Molemmissa hankkeissa pyritään yhdistämään historiaa ja perinnettä uusiin teknologisiin ratkaisuihin.

Lähteet
-------

1. 1 2  Pekka Asikainen: *Kirkkoherran virkaan pätevöittävä johtamiskoulutus opiskelijoiden arvioimana.*. AUL 176, 2010.
2. ↑  Pekka Asikainen: *Jumalan vai ihmisen palveluksessa? Suomen evankelis-luterilaisten seurakuntien kirkkoherrojen käsitykset pastoraalisesta johtamisesta sekä sen perusteista vuosina 2013-2015.*. Väyläkirjat. 2020.
3. ↑  Pekka Asikainen: *Jumalan vai seurakunnan palveluksessa? Teoksessa Kimmo Mäki ja Tuire Palonen (toim.): Johtamisen tilat ja paikat, 160-177. Aikuiskasvatuksen 50. vuosikirja. Vantaa*, s. 160-177. Kansanvalistusseura. 2012.
4. 1 2  Pekka Asikainen kenttäpiispaksi *Valtioneuvosto*.  14.4.2023. Viitattu 14.4.2023.
5. ↑  Pekka Asikainen valittiin Oulun seurakuntien uudeksi yhtymäjohtajaksi – strategiatyö alkaa heti kirkon toimintaympäristön muutosten paineissa *Kaleva*. Viitattu 14.4.2023.
6. ↑  *Pappismatrikkeli 2018*, s. 111. Suomen kirkon pappisliitto, 2018.
7. 1 2  Toivoa, diakoniaa, kohtaamisia *Kaleva*. Viitattu 14.4.2023.
8. 1 2 3 4 5  *Pappismatrikkeli 2018*, s. 111-112. Suomen kirkon pappisliitto, 2018.
9. ↑
10. ↑  STT: Puolustusvoimain lippujuhlapäivän ylennykset reservissä *Ilta-Sanomat*.  4.6.2012. Viitattu 14.4.2023.
11. ↑   (Arkistoitu – Internet Archive)
12. ↑
13. ↑  Pekka Asikainen: *Jumalan vai ihmisen palveluksessa? Suomen evankelis-luterilaisten seurakuntien kirkkoherrojen käsitykset pastoraalisesta johtamisesta sekä sen perusteista vuosina 2013-2015*. Väyläkirjat, 2020.
14. ↑  Pekka Asikainen: *Jumalan vai ihmisen palveluksessa? Suomen evankelis-luterilaisten seurakuntien kirkkoherrojen käsitykset pastoraalisesta johtamisesta sekä sen perusteista vuosina 2013-2015*, s. 35-41. Väyläkirjat, 2020.
15. ↑  Sanna-Maaria: Hyvät käytännöt ja uudet ideat jakoon lapsi- ja nuorisotyössä *Kirkonkello*.  21.3.2013. Viitattu 14.4.2023.
16. ↑  Pudasjärveläinen *vkkmedia.fi*. Viitattu 14.4.2023.
17. ↑  23 09 2013 17:29-Kotimaa24 | Uutiset: Pekka Asikainen Tukikummit-säätiön asiamieheksi *Kotimaa*. Viitattu 14.4.2023.
18. ↑
19. ↑
20. ↑
21. ↑  Kirkko auttaa ylivelkaantuneita *Yle Uutiset*.  3.9.2002. Viitattu 14.4.2023.
22. ↑
23. ↑  Etusivu - ekollega - Virtu *ekollega*. Viitattu 14.4.2023.
24. ↑  07 06 2011 05:49-Johannes Ijäs | Uutiset: Krp-tutkinta liikaa – hiippakuntasihteeri ei enää puhu lestadiolaisseuroissa *Kotimaa*. Viitattu 14.4.2023.
25. ↑  Kai Kortelainen: K24: Hiippakuntasihteeri lähti Rauhanyhdistyksestä  Liikkeen halu selvittää vääryydet ei vakuuttanut *Seurakuntalainen*.  7.6.2011. Viitattu 14.4.2023.
26. ↑  Ensimmäinen pyhiinvaellusreitti tulossa Pohjois-Pohjanmaalle – Pyhän Olavin reitti kulkee Oulujokivartta *Kaleva*. Viitattu 14.4.2023.
27. ↑  02 12 2019 17:20-Kotimaa24 | Uutiset: Oulussa halutaan tarinallistaa hautausmaiden sankareiden vaiheet *Kotimaa*. Viitattu 14.4.2023.


|  |  |  |  |
| --- | --- | --- | --- |
|  | Edeltäjä:**Pekka Särkiö** | **Kenttäpiispa**2023– | Seuraaja:**–** |

Kenttäpiispat

|  |  |
| --- | --- |
|  | Björklund | Laitinen | Massa | Remes | Laulaja | Niskanen | Särkiö | Asikainen |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |

 |